શીર્ષક: યોગી આદિત્યનાથની સરકારમાં ઉત્તર પ્રદેશ ‘નફરતનો ગઢ’ બન્યું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જો કે યુપી સરકાર અને ભારતીય જનતા પક્ષે નિવૃત્ત અમલદારોની આ ચિંતા અને વાંધાઓને ફગાવી દીધા છે.

ઉત્તરપ્રદેશના મુખ્ય મંત્રી યોગી આદિત્યનાથના માહિતી સલાહકાર અને પ્રદેશ ભાજપના પ્રવક્તા શલભમણિ ત્રિપાઠીનું કહેવું છે કે યોગી આદિત્યનાથ ભવિષ્યમાં પણ આ શૈલીમાં કામ કરવાનું ચાલુ રાખશે. 

શલભમણિ ત્રિપાઠી આ પત્ર લખનાર અમલદારો પર પણ સવાલ ઉઠાવી રહ્યા છે.

કેન્દ્ર સરકાર અને અનેક રાજ્ય સરકારોમાં વરિષ્ઠ પદો પરથી નિવૃત્ત 104 અમલદારોના હસ્તાક્ષર સાથેના આ પત્રમાં યુપીના મુખ્ય મંત્રીને લખવામાં આવ્યું છે કે, "વિવાદિત ધર્માંતરણ વિરોધી વટહુકમે રાજ્યને નફરત, ભાગલાવાદી અને કટ્ટર રાજકારણનું કેન્દ્ર બનાવી દીધું છે."

પત્ર લખનારાંઓમાં ભારતના ભૂતપૂર્વ રાષ્ટ્રીય સુરક્ષા સલાહકાર શિવશંકર મેનન, ભૂતપૂર્વ વિદેશ સચિવ નિરૂપમા રાવ, વડા પ્રધાનના ભૂતપૂર્વ સલાહકાર ટી.કે.નાયર, નિવૃત્ત આઈપીએસ અધિકારી જે.એફ. રિબેરો, પ્રસાર ભારતીના ભૂતપૂર્વ સીઈઓ જવાહર સરકાર સહિત અનેક નિવૃત્ત અધિકારીઓ સામેલ છે.

પત્રમાં એવી માગણી કરવામાં આવી છે કે વટહુકમ પરત લેવામાં આવે કારણકે તે બંધારણીય ભાવનાઓથી વિપરીત છે. 

પત્રમાં કહેવામાં આવ્યું છે કે એક સમય હતો જ્યારે યુપી તેની ગંગા-જમના સભ્યતા માટે પ્રખ્યાત હતું પરતું આજે તે કટ્ટરતાનું કેન્દ્ર બની ગયું છે અને શાસક સંસ્થાઓ પણ સાંપ્રદાયિકતાના ઝેરથી અછૂતી રહી શકી નથી.

યુપીમાં કાયદો વ્યવસ્થા

પ્રતીકાત્મક તસવીર

પત્રમાં તાજેતરના દિવસોમાં જે ઘટનાઓ બની છે, તેનો ઉલ્લેખ કરવામાં આવ્યો છે, જેમાં નવા વટહુકમ હેઠળ કેટલાક વિશેષ ધર્મના લોકો પર કાર્યવાહી કરવામાં આવી છે. પત્રમાં અખબારોમાં પ્રકાશિત કેટલાક અહેવાલોને પણ ટાંકવામાં આવ્યા છે. 

પત્ર લખનારાઓમાં લલિત કલા અકાદમીના ભૂતપૂર્વ ચૅરમૅન અને પ્રખ્યાત સાહિત્યકાર અશોક વાજપાયી પણ સામેલ છે. 

બીબીસી સાથે વાત કરતા અશોક વાજપાઈ કહે છે, "માત્ર આ જ એક મુદ્દો નથી પરતું યુપીમાં કાયદો-વ્યવસ્થાની સ્થિતિ સતત બગડી રહી છે. આ વટહુકમના કારણે એક મહિનામાં ઘણાં લોકોની ધરપકડ કરવામાં આવી છે અને જે રીતે ધરપકડ કરવામાં આવી છે તે લોકશાહી માટે બહુ જોખમી છે."

અશોક વાજપાયી કહે છે કે, "આ પત્ર ભલે ઉત્તરપ્રદેશના મુખ્ય મંત્રીને સંબોધન કરીને લખવામાં આવ્યો હોય પરતું તેમાં દેશના નાગરિકો, સત્તાધીશો અને સનદી અધિકારીઓ એમ ત્રણેય પ્રકારના લોકોને બંધારણીય નિયમો અને ફરજ યાદ અપાવવાનો પ્રયાસ કરવામાં આવ્યો છે."

તેઓ જણાવે છે કે, "સરકારની આ...